**Домаћи задатак (упутства):**

**Тема: Желим да пропутујем свет**

* + Рад који пишеш може се ослонити на драмски текст *Кирија* Бранислава Нушића, о коме смо у току претходних часова разговарали. Због тога се подсети овог књижевног дела, а посебно одломка у коме отац говори о путовању.
  + Размисли о чему ћеш писати, односно која би места желела/желео да посетиш и шта да у њима видиш, чујеш и осетиш.
  + Уколико су ти потребне додатне информације о местима у која би путовала/путовао, прелистај атласе, енциклопедије, потражи на интернету.
  + У уводу свог рада буди креативна/креативан, па нас на неки необичан начин уведи у своје путовање (нпр:„Ускочимо сада сви у атлас и кренимо!“ или„Ви сте сада део моје велике експедиције у прашуме Амазоније, видећете необична бића која тамо живе!“).
  + У главном делу рада (разради) буди маштовита/маштовит, па се у мислима пренеси у

пределе које желиш да обиђеш, детаљно опиши оно што видиш и чујеш (људе, зграде, биљке, животиње итд.).

* + Говори о својим утисцима, осећањима и жељама док си у тим пределима. Потруди се да и на нас, читаоце, односно слушаоце твог рада, пренесеш своја авантуристичка осећања.
  + Битно је да читаоци и слушаоци твог рада схвате због чега желиш да пропутујеш неку државу, континент итд. То ћеш постићи ако објасниш због чега је такво путовање за тебе интересантно и значајно.
  + Завршни део рада (закључак) може да, као и увод, буде несвакидашњи, необичан. Размислии осмисли га.
  + У току писања домаћег задатка користи јасне реченице. Пажљиво читај оно што напишеш јер ћеш тако уочити грешке које направиш, али ћеш добити инспирацију за наставак рада.
  + Труди се да исправиш раније грешке које су се јављале у твојим домаћим или писменим задацима, као и у писменим вежбама (правописне грешке, ред речи у реченици, коришћење некњижевних речи као што су: *супер, кул, екстра*).
  + Пиши читко.

**Домаћи је потребно урадити и проследити до 15.04.2020.**

**Срдачно вас поздрављам,**

**Наставница Марија**